Erich Petri Masalin

Erich Petri Masalin (ka MasalinusYrjö Kotivuori, Ylioppilasmatrikkeli 1640–1852: Masalin, Erik (1671-1723) (vaadatud 1.1.2026) ja Mazalin; 1671 Tyrö, Ingerimaa – 15. november / 26. november 1723 Paide) oli Eestimaa vaimulik.

Masalin sündis Tyrös (praegu Martõškino, Lomonossovi linnaosa, Peterburi haldusalas) Ingerimaal, kus ta isa Petter Masalinus (surn. 1704)Yrjö Kotivuori, Ylioppilasmatrikkeli 1640–1852: Masalinus, Petter (-1704) (vaadatud 1.1.2026) oli Tyrö kirikuhärra. Ta õppis usuteadust Tartu ülikoolis (immatrikuleeriti 25. veebruaril 1692, oli aastatel 1694–1696 stipendiaat).

Ta oli aastatel 1696–1703 Kambja koguduse adjunktõpetaja. Aastatel 1703–1704 oli ta Põlva ja Rõuge Maarja koguduse vikaarõpetaja. Seejärel oli ta aastal 1704 Tartus välipastor, põgenes venelaste sõjaretke eest Riiga. Oli aastal 1706 Eestimaa ratsaväe rügemendi pastor. Põgenes aastal 1710 Rootsi, oli aastatel 1714–1719 Nyköpingis pastor. Seejärel läks ta Soome, kust kutsuti 3. augustil / 14. augustil 1723 Paide Püha Risti koguduse õpetajaks. Aastal 1723 oli ta Paide Püha Risti koguduse õpetajaDie evangelischen Prediger Livlands bis 1918. Böhlau Verlag Köln, Wien 1977Liivi Aarma Põhja-Eesti vaimulike lühielulood 1525–1885 Tallinn 2007.

Erik Masalin suri 1723. aastal Paides.

 Isiklikku 
Tema väimees Johann Heinrich Lange oli Tartu Jaani koguduse abiõpetaja ja Narva Johannese koguduse õpetaja. Tema isa Petrus Masalin oli pastor Tuutaris (aastast 1950 Možaisk Krasnoje Selo rajoonis Peterburi lähedal, Duderhofi järve idakaldal), Tyrös ja Turus.Tema vend Johannes Masalinus õppis Tartu ülikooli usuteaduskonnas. 

 Viited 

Kategooria:Põlva Püha Neitsi Maarja koguduse vaimulikud
Kategooria:Liivimaa vaimulikud
Kategooria:Tartu Ülikooli usuteaduskonna vilistlased
Kategooria:Kambja koguduse vaimulikud
Kategooria:Rõuge Maarja koguduse vaimulikud
Kategooria:Rootsi luteriusu vaimulikud
Kategooria:Paide Püha Risti koguduse vaimulikud
Kategooria:Sündinud 1671
Kategooria:Surnud 1723